Document ID: 31997R1508

ΚΑΝΟΝΙΣΜΟΣ (ΕΚ) αριθ. 1508/97 ΤΟΥ ΣΥΜΒΟΥΛΙΟΥ της 28ης Ιουλίου 1997 για τροποποίηση του κανονισμού (ΕΚ) αριθ. 423/97 για την επιβολή οριστικών δασμών αντιντάμπινγκ στις εισαγωγές αναπτήρων τσέπης με πυρόλιθο αερίου που δεν ξαναγεμίζουν, καταγωγής Ταϊλάνδης, Φιλιππίνων και Μεξικού
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 384/96 του Συμβουλίου, της 22ας Δεκεμβρίου 1995, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας (1), και ιδίως το άρθρο 9 παράγραφος 4,
την πρόταση που υπέβαλε η Επιτροπή μετά από διαβουλεύσεις με τη συμβουλευτική επιτροπή,
Εκτιμώντας:
ότι ο κανονισμός (ΕΚ) αριθ. 423/97 (2) επιβάλλει οριστικό δασμό αντιντάμπινγκ στις εισαγωγές αναπτήρων τσέπης, με πυρόλιθο αερίου που δεν ξαναγεμίζουν, που υπάγονται στον κωδικό ΣΟ ex 9613 10 00, καταγωγής, μεταξύ άλλων, Φιλιππίνων 7
ότι διαπιστώθηκε σφάλμα στην πρόταση που ενέκρινε το Συμβούλιο που οδήγησε στην απόδοση σε ένα παραγωγό/εξαγωγέα των Φιλιππίνων, της Swedish Match Philippines, Inc., μέσου περιθωρίου πώλησης σε τιμές κατώτερες των κοινοτικών και, επομένως, οριστικό δασμό αντιντάμπινγκ 17 % αντί 13 %, που αποτελεί το περιθώριο πώλησης σε τιμές κατώτερες των κοινοτικών, που διαπιστώθηκε από την έρευνα και με βάση τις διαβουλεύσεις των κρατών μελών στο πλαίσιο της συμβουλευτικής επιτροπής,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 2 παράγραφος 2 στοιχείο β) του κανονισμού (ΕΚ) αριθ. 423/97, αντικαθίσταται από το ακόλουθο κείμενο:
«β) 43,0 % για τις εισαγωγές, καταγωγής Φιλιππίνων (πρόσθετος κωδικός Taric 8900) με εξαίρεση τις εισαγωγές του προϊόντος που παράγεται και πωλείται προς εξαγωγή στην Κοινότητα από την εταιρεία Swedish Match Philippines, Inc., Manila για τα οποία το ποσοστό θα είναι 13,0 % (πρόσθετος κωδικός Taric 8938) 7».
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 7 Μαρτίου 1997.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 28 Ιουλίου 1997.

Labels: 1
3
4
18